Diari Oficial de la Generalitat Valenciana


Sumari del DOGV 8523, del 05-04-2019 (2019/3414)

RESOLUCIÓ de 27 de març de 2019, de la Conselleria d'Educació, Investigació, Cultura i Esport, de revocació de l'autorització de pàrvuls, per la no-adaptació al Decret 2/2009, de 9 de gener, del Consell, del centre privat San José, d'Elx, amb el codi 92805070.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8523

Data del DOGV
:   05-04-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/3414


Data del document
:   27-03-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 27 de març de 2019, de la Conselleria d'Educació, Investigació, Cultura i Esport, de revocació de l'autorització de pàrvuls, per la no-adaptació al Decret 2/2009, de 9 de gener, del Consell, del centre privat San José, d'Elx, amb el codi 65373386.  
 [2019/3414]  
Fets  
Primer. El centre privat San José, amb domicili al carrer Arturo Salvetti Pardo, 29, d'Elx, va obtindre, en data 12 de desembre de 1973, autorització, mitjançant ordre del Ministeri d'Educació i Ciència, per a una unitat de pàrvuls amb 40 llocs escolars.  
En data 9 de març de 1990, mitjançant ordre de la Conselleria de Cultura i Educació el centre va canviar la seua titularitat, d'Angel Castillo Aracil a Academia San José, SL.  
Segon. En data 21 de juny de 2013, es va notificar a la titularitat del centre l'obligació d'adaptar-se al que s'estableix en el Decret 2/2009, de 9 de gener, del Consell, pel qual s'estableixen els requisits mínims que han de complir els centres que impartisquen el primer cicle de l'Educació Infantil a la Comunitat Valenciana. La seua disposició transitòria primera estableix que l'adaptació es realitzarà en un termini màxim de tres anys per als centres que no estiguen autoritzats com a centres d'Educació Infantil, o estiguen com a centres d'Educació Preescolar, termini que va finalitzar en 2012.  
Tercer. Rebut l'informe d'Inspecció Educativa, de data 16 d'octubre de 2018, en el qual es confirma que el centre no va realitzar en termini l'adaptació al Decret 2/2009, de 9 de gener. En el qual, a més, es deixa constància que el centre continua amb la seua activitat educativa en el curs 2018-19.  
Quart. Amb base en això, en data 3 de desembre de 2018, s'adopta el següent acord: «Acord de la Direcció General de Centres i Personal Docent pel qual s'inicia l'expedient de revocació de l'autorització de pàrvuls, per la no-adaptació al Decret 2/2009, del centre privat San José d'Elx, amb codi 97517762.»  
Cinqué. En data 8 de gener de 2019, el centre al·lega, contra aquest acord d'inici, la disposició addicional huitena de la Llei orgànica 1/1990, de 3 d'octubre, d'ordenació general del sistema educatiu, segon la qual els centres docents d'Educació Preescolar s'entenen autoritzats per a prestar Educació Infantil de segon cicle.  
Als fets anteriors són aplicables els següents:  
  
Fonaments de dret  
1r. S'adopta la present resolució d'acord amb les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport.  
2n. La disposició transitòria primera estableix que «els centres que atenen xiquets menors de tres anys i no estiguen autoritzats com a centres d'Educació Infantil, o ho estiguen com a centres d'Educació Preescolar, disposaran de tres anys, comptats a partir de la publicació del present decret, per a adaptar-se al que disposa (...)».  
Com ha quedat acreditat el centre privat San José d'Elx no ha sol·licitat en termini l'adaptació al Decret 2/2009 per a convertir-se en centre d'Educació Infantil de primer cicle, per la qual cosa ha de procedir-se a la revocació de l'autorització de pàrvuls, en tractar-se d'una autorització que no té cap cobertura normativa.  
3r El centre al·lega la disposició addicional huitena de la Llei orgànica 1/1990, de 3 d'octubre, d'organització general del sistema educatiu, segons la qual els centres docents privats d'Educació Preescolar adquiriran automàticament la condició de centres autoritzats com a centres d'Educació Infantil de segon cicle.  
D'una banda, l'autorització del centre privat San José d'Elx no disposava d'una autorització administrativa com a centre d'Educació Preescolar sinó una autorització administrativa de pàrvuls, per la qual cosa no és aplicable l'al·legada disposició d'una llei actualment derogada.  
  
D'altra banda, d'acord amb l'informe d'Inspecció Educativa, de data 16 d'octubre, el centre té matriculats actualment 19 alumnes de 2 anys en el curs 2018-19. Els alumnes de dos anys no cursen segon cicle d'Educació Infantil, sinó primer cicle, mancant el centre d'autorització com a centre docent que impartisca ensenyament de primer cicle d'Educació Infantil.  
4t El cessament d'activitats docents d'aquest centre no comporta cap greu perjudici per a l'interés públic.  
D'acord amb tot l'anterior, resolc:  
L'extinció de l'autorització administrativa pàrvuls per incompliment de la normativa establida, del centre docent privat següent:  
  
Codi del centre: 87595980  
Denominació específica: centre docent privat  
Denominació del centre: San José  
Titulars: Academia San José, SL  
Domicili: carrer Arturo Salvetti Pardo, 29  
Codi postal i localitat: 03085 Elx  
Província: Alacant  
  
La present resolució tindrà els seus efectes a partir de l'endemà de la data de publicació en el Diari Oficial de la Generalitat Valenciana. No obstant això, els seus efectes acadèmics s'entenen referits a l'inici del curs escolar 2019-20.  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé caldrà plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant el conseller amb competències en matèria educativa en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació en el Diari Oficial de la Generalitat Valenciana.  
  
València, 27 de març de 2019.- El conseller d'Educació, Investigació, Cultura i Esport: Vicent Marzà Ibáñez.